อยากทราบว่าเวลาปัสสาวะแล้วมีเศษอะไรไม่รู้ หนูไม่แน่ใจคะ จะเป็นอะไรมั้ยคะ ตอนนี้กลัวมาก เพราะสังเกตุหลายรอบแล้วคะ
สวัสดีค่ะ การเห็นเศษ หรือเยื่อขาวๆ ในปัสสาวะ อาจเป็น1. ตกขาวจากช่องคลอดที่ปนลงในปัสสาวะ2. มีเม็ดเลือดขาวในปัสสาวะ จากการอักเสบติดเชื้อของระบบทางเดินปัสสาวะ แต่ก็จะต้องมีอาการอื่นๆ เช่น ปัสสาวะบ่อย แสบขัดเวลาปัสสาวะ ปัสสาวะไม่สุด เป็นต้น3. มีนิ่วในไต หรือกระเพาะปัสสาวะ4. มีผลึกของกรดยูริคในปัสสาวะมาก อาจเกิดจากการทานอาหารที่มีกรดยูริคสูง เป็นโรคเก๊าท์ หรือเกิดจากนิ่วในทางเดินปัสสาวะ5. มีผลึกของฟอสเฟตมากในปัสสาวะ ซึ่งมักพบร่วมกับการติดเชื้อในทางเดินปัสสาวะ เกิดจากนิ่วในทางเดินปัสสาวะ หรือเกิดจากการทานอาหารบางอย่างมากไป เช่น หน่อไม้ฝรั่ง บีทรูท นม เป็นต้น6. มีผลึกของออกซาเลตมากในปัสสาวะ อาจเกิดจากนิ่วในทางเดินปัสสาวะ หรือทานอาหารที่มีออกซาเลตสูง เช่น งา ผักโขม ถั่วต่างๆ ชา เป็นต้น7. การทานวิตามินเสริมบางชนิดมากเกินไปหากมีอาการตกขาวร่วมด้วย เศษเยื่อขาวๆ ก็น่าจะเป็นตกขาวที่ปนในปัสสาวะได้ แต่หากไม่มีตกขาว และยังคงเห็นเศษเยื่อหรือตะกอนในปัสสาวะ ก็ควรไปพบแพทย์เพื่อตรวจหาสาเหตค่ะ ซึ่งแพทย์ก็อาจนำปัสสาวะไปตรวจเพิ่มเติมค่ะ